KTB ร่วง 3% หลังกำไรงวดปี 60 ลดเหลือ 2.2 หมื่นลบ.
KTB ร่วง 3% หลังกำไรงวดปี 60 ลดเหลือ 2.2 หมื่นลบ. ล่าสุด ณ เวลา 10.15 น. ราคาอยู่ที่ 19.80 บาท ลดลง 0.60 บาท หรือ 2.94% สูงสุดที่ระดับ 19.90 บาท ต่ำสุดที่ระดับ 19.70 บาท มูลค่าการซื้อขาย 269.58 ล้านบาท
22 ม.ค. 2561

ผู้สื่อข่าวรายงานว่า ราคาหุ้นธนาคารกรุงไทย จำกัด (มหาชน) หรือ KTB ณ เวลา 10.15 น. ราคาอยู่ที่ 19.80 บาท ลดลง 0.60 บาท หรือ 2.94% สูงสุดที่ระดับ 19.90 บาท ต่ำสุดที่ระดับ 19.70 บาท มูลค่าการซื้อขาย 269.58 ล้านบาท

โดยราคาหุ้น KTB ปรับตัวลดลงหลังประกาศผลประกอบการปี 2560 มีกำไรลดลง 31% เหลือ 2.2 หมื่นล้านบาท จากปีก่อนมีกำไร 3.2 หมื่นล้านบาท เนื่องจากมีรายได้ดอกเบี้ยสุทธิลดลง 1,188 ล้านบาท (ร้อยละ 1.37) รวมทั้งธนาคารได้ตั้งสำรองหนี้สูญหนี สงสัยจะสูญฯ เพิ่มขึ้นจำนวน 11,404 ล้านบาท (ร้อยละ 34.11%) จากปี 59 ตามการรายงานข่าว : KTB กำไรวูบ 31% เหลือ 2.24 หมื่นลบ. หลังตั้งสำรองหนี้พุ่ง-รายได้ดอกเบี้ยหด
ทั้งนี้ จากการนำเอาตัวเลขผลประกอบการงวดปี 2560 ลบกับผลประกอบการงวด 9 เดือน พบว่าในไตรมาส 4/60 ธนาคารมีกำไรสุทธิอยู่ที่ประมาณ 4.81 พันล้านบาท ปรับตัวลดลง 35% เมื่อเทียบกับช่วงเดียวกันของปีก่อนที่มีกำไรสุทธิประมาณ 7.46 พันล้านบาท